CELEX: 62011CN0626
Language: et
Date: 2011-12-06 00:00:00
Title: Kohtuasi C-626/11 P: Kokkuvõte Polyelectrolyte Producers Group, SNF SAS 6. detsembril 2011 esitatud apellatsioonkaebusest Üldkohtu (seitsmes koda laiendatud koosseisus) 21. septembri 2011 . aasta. aasta määruse peale kohtuasjas T-1/10: Polyelectrolyte Producers Group, SNF SAS versus Euroopa Kemikaaliamet (ECHA), Euroopa Komisjon, Madalmaade Kuningriik

11.2.2012   
            
            
               ET
            
            
               Euroopa Liidu Teataja
            
            
               C 39/11
            
         Kokkuvõte Polyelectrolyte Producers Group, SNF SAS 6. detsembril 2011 esitatud apellatsioonkaebusest Üldkohtu (seitsmes koda laiendatud koosseisus) 21. septembri 2011. aasta. aasta määruse peale kohtuasjas T-1/10: Polyelectrolyte Producers Group, SNF SAS versus Euroopa Kemikaaliamet (ECHA), Euroopa Komisjon, Madalmaade Kuningriik
   (Kohtuasi C-626/11 P)
   2012/C 39/22
   Kohtumenetluse keel: inglise
   
      Pooled
   
   
      Apellandid: Polyelectrolyte Producers Group, SNF SAS (esindajad: advokaadid K. Van Maldegem, R. Cana)
   
      Teised menetlusosalised: Euroopa Kemikaaliamet (ECHA), Euroopa Komisjon, Madalmaade Kuningriik
   
      Apellantide nõuded
   
   
               —
            
            
               tühistada Üldkohtu määrus kohtuasjas T-1/10; ja
            
         
               —
            
            
               tühistada Euroopa Kemikaaliameti (ECHA) otsus, mis puudutab akrüülamiidi määratlemist määruse (EÜ) nr 1907/2006 artiklis 57 nimetatud kriteeriumidele vastava ainena kooskõlas selle määruse artikliga 59; või
            
         
               —
            
            
               teise võimalusena suunata kohtuasi tagasi Üldkohtusse apellantide tühistamishagi lahendamiseks; ja
            
         
               —
            
            
               mõista kõik kohtukulud (seal hulgas Üldkohtus kantud kohtukulud) välja vastustajalt.
            
         
      Väited ja peamised argumendid
   
   Apellandid väidavad, et jättes läbi vaatamata nende tühistamishagi ECHA otsuse peale, mis puudutab akrüülamiidi määratlemist määruse (EÜ) nr 1907/2006 artiklis 57 nimetatud kriteeriumidele vastava ainena kooskõlas selle määruse artikliga 59, rikkus Üldkohus liidu õigust. Täpsemalt väidavad apellandid, et tegi mitmeid vigu faktiliste ajaolude ja apellandi olukorda reguleeriva õigusliku raamistiku tõlgendamisel. Selle tulemusel rikuti mitmeid õigusnorme, täpsemalt:
   
               —
            
            
               leides, et ECHA liikmesriikide komitee otsus määratleda teatav aine on väga ohtliku ainena vastavalt määruse nr 1907/2006 artikli 59 lõikele 8, ei ole otsus, mis oleks kolmandatele isikutele siduv enne selle otsuse avaldamist väga ohtlike ainete kandidaatainete loetelus vastavalt määruse nr 1907/2006 artikli 59 lõikele 10.
            
         Neil põhjustel väidavad apellandid, et Üldkohtu määrus kohtuasjas T-1/10 tuleb tühistada, nagu ka ECHA otsus määratleda akrüülamiid määruse (EÜ) nr 1907/2006 artiklis 57 nimetatud kriteeriumidele vastava ainena kooskõlas selle määruse artikliga 59.